Okresná prokuratúra Trnava 
Vajanského 22, 918 67 Trnava 1 	

Sp. zn. : 4 Pv 597/13/2207	Trnava, 2.7.2014
EEČ : 2-21-169-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trnava
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trnava zo dňa 30.5.2014, spisová značka 4 Pv 597/13/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v období od dňa 20.08.2010 do 18.00 hod. dňa 07.06.2011 v Hlohovci na ulici Kopernikovej 1385/18, napriek tomu, že mala vedomosť o tom, že spol. SPP distribúcia, a.s., z dôvodu neuhrádzania faktúr dňa 09.08.2010 odstúpila od zmluvy o dodávkach plynu uzatvorenej s obvinenou, naďalej neoprávnene odoberala plyn z plynomera s výrobným číslom XXXXX, evidovaným na odberné miesto XXXXX, XXXXX, XXXXX, ktorý je majetkom spol. SPP distribúcia, a.s., pričom neoprávneným odberom 1108m spôsobila spol. SPP distribúcia, a.s. škodu vo výške 628,14,-Eur. 

Uznesením prokurátora Okresnej prokuratúry Trnava zo dňa 30.5.2014, spisová značka 4 Pv 597/13/2207, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Piešťanoch, sp. zn.             1 Pv 389/12-17, zo dňa 15. 04. 2013 bolo podľa § 216 ods. 1 Trestného poriadku podmienečne zastavené trestné stíhanie proti obvinenej XXXXX,            nar. XXXXX, trvale bytom XXXXX, XXXXX, stíhanej pre prečin krádeže podľa § 212 ods. 2 písm. e) Trestného zákona a súčasne jej bola uložená skúšobná doba v trvaní 1 (jeden) rok, ktorá začala plynúť právoplatnosťou tohto rozhodnutia t. j. dňom 23. 04. 2013.

	Po uplynutí skúšobnej doby boli vyžiadané správy o povesti obvinenej z miesta bydliska, z príslušného obvodného oddelenia PZ SR a od Okresného riaditeľstva PZ v Trnave, Odboru kriminálnej polície a zároveň bol doplnený odpis registra trestov. Z uvedených materiálov som zistil, že obvinená viedla v skúšobnej dobe podmienečného zastavenia trestného stíhania riadny život a nedopustila sa žiadneho konania, ktoré by zakladalo jej trestnú alebo priestupkovú zodpovednosť. 

	Vzhľadom na uvedené skutočnosti bolo potrebné rozhodnúť tak, ako je uvedené vo výrokovej časti tohto rozhodnutia.

	Po právoplatnosti tohto rozhodnutia nastávajú v zmysle § 217 ods. 4              Trestného poriadku účinky zastavenia trestného stíhania § 9 ods. 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marián Jančár
prokurátor